"Die outobiografie dek die eerste 25 jaar van Joubert se lewe, haar grootwordjare in die Paarl, haar skooljare, studentejare aan die universiteite van Stellenbosch en Kaapstad, eerste onderwysposte en haar slyping in die joernalistiek. Dit is 'n outobiografie wat met verstommende detail 'n beeld bied van 'n bepaalde era in die land se geskiedenis, maar ook van die wording van 'n skrywer. Joubert deins nie terug van omstrede kwessies nie, en onder meer kom haar betrokkenheid by Die Ossewabrandwag aan bod. Maar die vernaamste beeld is die van 'n skrywer wat as kind reeds die drang na woorde ervaar, wat in die onstuimige tyd na die Tweede Wêreldoorlog te midde van klomp invloede haar onafhanklike stem as skrywer probeer vind." - loot.co.za
"In Pampas reis Elvira vroeg in die vorige eeu na Argentinie, waar sy in aanraking kom met vreemde mense en 'n vreemde landskap. Die ruimte van die vlakte wat haar alkante omring, die roerende glinstering van die skuinsgewaaide gras, vul haar oë, haar kop, haar hande, haar lyf. In afsondering, haar eensaamheid ver sterk deur 'n liefdelose huwelik, word sy gekonfronteer met die grense in haarself, kom sy te staan voor die beperkinge van haar menslikheid en worstel sy met die onherroeplikheid van haar keuse. In Klooster vertrek Helena saam met drie mans op 'n soektog na 'n verlore manuskrip. Maar tussen die bonkige mure van 'n massiewe vesting en teen die hange van 'n berg wat uitstyg bo die wye woestynlandskap, onderneem sy haar eie ontdekkingstog - 'n fisieke en spirituele reis, gevoer tot 'n evokatiewe hoogtepunt." - loot.co.za
Poppie is die storie van 'n swart vrou wat in die jare van apartheid met 'n man van die land getroud was. Soos met Joubert se reisbeskrywings, is hierdie drama 'n reis in vele opsigte: enersyds Poppie se lang swerftog op soek na standvastigheid en 'n veilige toekoms vir haar kinders, andersyds 'n reis van twee verwyderde kulture na mekaar toe, maar uiteindelik die reis na die hart van 'n medemens. - graffitibooks.co.za
"Aart Antonij van der Lingen, 'n bleek, teruggetrokke jong Hollandse boekhouerklerk, sieklik, met 'n misvormde rug, en geen werklike sekerheid oor sy roeping as sendeling nie, sit in die jaar 1800 voet aan wal in 'n totaal vreemde wêreld: die Caap de Goede Hoop. In Elsa Joubert se roman word die sosiale en kerklike omstandighede van 200 jaar gelede onmiddellike werklikheid." - suid-afrika.de
Tydens 'n besoek aan die grens voer hy 'n gesprek met 'n ontredderde jong man, wat 'n halfuur later in 'n landmynontploffing sterf. Die dominee beskou die jong man se woorde as 'n vionêre boodskap, 'n goddelike openbaring. Mettertyd, ná 'n eensame worsteling, aanvaar hy dit ook as 'n opdrag. Maar wanneer hy ook aan hierdie opdrag uitvoering begin gee, ontketen hy magte wat hy nie kan beheer nie. Die gebeure kry 'n eie momentum, stuur onkeerbaar af op 'n laaste, bloedige Sondag.
die laaste sondag is Elsa Joubert se eerste roman ná haar opspraakwekkende Die swerfjare van Poppie Nongema, wat aan haar internasionale roem besorg het. Dit is 'n spannende, gedurfde aktualiteitsroman wat 'n projeksie gee van die kerk in Suid-Afrika - 'n ommuurde kerk waarin dit in laaste instansie nie meer gaan om die versoenings dood van Christus nie, maar om Ou Testamentiese waardes: 'n oog vir 'n oog." - omslag
"Dié verhaal word bestempel as Elsa Joubert se mees artistieke skepping. Dit is 'n allegorie oor 'n desperate soeke na identiteit, soos vergestalt in die ervaring van 'n vrou in 'n vreemde land met 'n taal wat sy nie kan praat of verstaan nie." - suid-afrika.de